

PROJEKTS uz 10.02.2025.

vēlamais datums izskatīšanai domes sēdē: Finanšu komitejā 19.02.2025.

domē: 27.02.2025.

sagatavotājs: Inga Pērkone

ziņotājs: Santa Ruģēna

LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par projekta “Nojumes izveide Alderos” pieteikumu**

2025. gada 4. martā uzsāksies biedrības “Jūras Zeme” izsludinātā atklāta konkursa projektu iesniegumu pieņemšanas 2. kārta – Eiropas Lauksaimniecības fonda lauku attīstībai (turpmāk – ELFLA) intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Vietējās ekonomikas stiprināšanas iniciatīvas” un “Kopienu spēcinošas un vietas attīstību sekmējošas iniciatīvas” (COLA19). Projektu iesniegšanas termiņš ir līdz 2025. gada 4. aprīlim. Projektu iesniegumi jāiesniedz Lauku atbalsta dienesta (turpmāk – LAD) Elektroniskās pieteikšanās sistēmā. Rīcībā ELFLA M3.3. “Ciemu un apkaimju pilnveide, kopienu spēcinošās aktivitātes Ādažu pilsētā, Ādažu un Sējas pagastos” (turpmāk – ELFLA M3.3.) pieejamais finansējums 61 642,42 *eiro* apmērā.

Rīcībā ELFLA M3.3. attiecināmās izmaksas:

* jaunu pamatlīdzekļu un programmu nodrošinājuma iegādes un uzstādīšanas izmaksas;
* jaunas būvniecības, būves pārbūves, būves ierīkošanas, būves novietošanas, būves atjaunošanas un būves restaurācijas izmaksas;
* būvmateriālu iegādes izmaksas;
* publiskās ārtelpas atsevišķu labiekārtojuma elementu būvniecības izmaksas;
* mācību izmaksas;
* ar sabiedriskajām attiecībām saistītās izmaksas;
* projekta iesnieguma sagatavošanas izmaksas un vispārējās izmaksas.

Pašvaldības Projektu uzraudzības komisija š.g. 20. janvārī un 17. februārī izskatīja jautājumu par iespējamajiem projektiem biedrības “Jūras Zeme” 2. kārtas konkursā un atbalstīja projekta “Nojumes izveide Alderos” (turpmāk – Projekts) īstenošanu Ādažos, Ādažu novadā. Balstoties uz pašvaldība aicinājumu noskaidrot iedzīvotāju viedokli par Projekta aktualitāti, 2025. gada 17. februārī saņemta Ādažu pilsētas iedzīvotāju padomes vēstuli par veiktās aptaujas rezultātiem un atbalstu Projekta īstenošanai (pašvaldībā reģistrēta ar Nr. [ĀNP/1-11-1/25/1165](https://dvs-adazi.namejs.lv/Documents/Update/1330287)). Iedzīvotāju padomes veiktajā aptaujā, kas norisinājās 12.02.2025.-16.02.2025. piedalījās 62 respondenti un 75,8% no viņiem uzskata, ka nojume būtu jāuzstāda teritorijā, kur iedzīvotāji ierīkojuši petankas laukumu (Kanāla iela 77).

Alderu ciemā 01.01.2024. dzīvoja 463 iedzīvotāji un tas ir noteikts kā viens no vietējās attīstības centriem Ādažu novadā. Alderu ciemā darbojas aktīva kopiena, kas organizē dažādus kopīgus pasākumus, īsteno dažādus projektus apkārtējās teritorijas labiekārtošanai un aktivitāšu dažādošanai ciema iedzīvotājiem. Svarīgs nosacījums, lai sabiedrības locekļi varētu sanākt kopā un īstenot dažādus pasākumus, ir sociālo tīklošanās centru esamība: kopienu centri, skolas, kultūras nami, bibliotēkas un citas sociāli brīvi pieejamas vietas. Kopienas pulcēšanās vajadzībām ciema teritorijā ir pieejamas vairākas vietas (ar kadastra Nr. 80440140409, 80440140137, 80440140253), tomēr ciemā nav izveidota vieta, kur vietējie iedzīvotāji varētu sanākt kopā dažādos laika apstākļos.

Projekta ietvaros Ādažu pagasta Alderu ciemā, pašvaldībai piederošajā īpašumā ar kadastra apzīmējumu 80440140409 plānots izveidot nojumi.

Projekta īstenošanas termiņš ir 1 gads pēc LAD lēmuma pieņemšanas.

Projekta kopējās plānotās attiecināmās izmaksas ir 30 000,00 *euro* (tajā skaitā 27 000,00 *euro* ELFLA, un pašvaldības līdzfinansējums 3 000,00 *euro)*. Projekta apstiprināšanas gadījumā projekta īstenošanai plānots sākotnēji saņemt 20% avansa maksājumu, kas būtu 5 400,00 *euro* un pašvaldības nepieciešamais finansējums būtu 24 600,00 *euro* apmērā, kas iekļaujams Attīstības un projektu nodaļas 2025. gada budžeta tāmē.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP5: Resursu efektīva izmantošana un attīstība” rīcības virziena “RV5.1: Pašvaldības nekustamo īpašumu attīstība, pašvaldības teritorijas labiekārtošana” uzdevumam “U5.1.2: Izbūvēt jaunas ēkas pašvaldības teritorijā” (pasākumam “Ā5.1.2.7. Brīvā laika / kopienu centra pieaugušajiem izveide”);
2. “VTP8: Pieejama un daudzpusīga izglītība” rīcības virziena “RV8.3: Interešu izglītības īstenošana” uzdevumiem “U8.3.2: Attīstīt vides izglītību” un Ā8.3.2.1. “Zaļās” domāšanas veicināšana” un rīcības virziena “RV8.4: Mūžizglītības, neformālās un tālākizglītības sekmēšana” uzdevumiem “U8.4.1: Plānot un ieviest mūžizglītības kursus” (pasākumam “Ā8.4.1.3. Neformālās izglītības pasākumi, t.sk. latviešu valodas apguve, Ukrainas bērniem un jauniešiem”) un “U8.4.2: Veicināt pieaugušo izglītību” (pasākumam “Ā8.4.2.2. Tālākizglītības pieprasījuma noskaidrošana un tālākizglītības plānošana novada iedzīvotājiem”);
3. “VTP15: Aktīva vietējo kopienu stiprināšana un iesaiste pašvaldības darbā” rīcības virziena “RV15.1: Iedzīvotāju līdzdalība novada attīstībā” uzdevumam “U15.1.2: Veicināt kopienu attīstību un iesaistīt teritorijas attīstības pasākumu radīšanā, tajā skaitā īstenojot konkursu “Sabiedrība ar dvēseli” (pasākumam “Ā15.1.2.2. Atbalsta sniegšana iedzīvotāju pašpārvaldes veidošanai Ādažu novada ciemos”).

Pamatojoties uz Pašvaldību likuma 4. panta pirmās daļas 2., 4 . un 20. punktu, kā arī ņemot vērā Projektu uzraudzības komisijas 20.01.2025. un 17.02.2025. atzinumu, Finanšu komitejas 19.02.2025. atzinumu, Ādažu novada dome

**NOLEMJ:**

1. Atbalstīt projekta “Nojumes izveide Alderos” pieteikuma iesniegšanu biedrības “Jūras zeme” rīcībā ELFLA M3.3. “Ciemu un apkaimju pilnveide, kopienu spēcinošās aktivitātes Ādažu pilsētā, Ādažu un Sējas pagastos” ar kopējo plānoto finansējumu 30 000,00 e*uro* (trīsdesmit tūkstoši e*uro* un 00 centi), tajā skaitā Eiropas Lauksaimniecības fonda lauku attīstībai finansējums 27 000 *euro* (divdesmit septiņi tūkstoši *euro* un 00 centi) un pašvaldības līdzfinansējums 3 000,00 e*uro* (trīs tūkstoši *euro* 00 centi).
2. Uzdot Centrālās pārvaldes Attīstības un projektu nodaļai sagatavot un līdz 2025. gada 4. aprīlim iesniegt Lauku atbalsta dienesta Elektroniskās pieteikšanās sistēmā projekta “Nojumes izveide Alderos” pieteikumu.
3. Projekta apstiprināšanas gadījumā projekta īstenošanai nepieciešamo finansējumu 30000,00 *euro* apmērā paredzēt Attīstības un projektu nodaļas 2025. gada budžeta tāmē no budžeta struktūrvienības 0904 “Jaunas pamatskolas izveidei Ādažu pilsētā” paredzētajiem budžeta līdzekļiem 2025. gadā.
4. Papildināt Ādažu novada Attīstības programmas (2021.-2027.) Rīcības plāna uzdevuma “U5.1.2: Izbūvēt jaunas ēkas pašvaldības teritorijā” pasākuma “Ā5.1.2.7. Brīvā laika / kopienu centra pieaugušajiem izveide” iznākuma rādītāju, izsakot to šādā redakcijā: Izveidoti brīvā laika / kopienu centri pieaugušajiem lielākajos ciemos. Iespējams īstenot LIFE projekta ietvaros. Īstenots LEADER projekts “Nojumes izveide Alderos”.
5. Projekta apstiprināšanas gadījumā uzdot APN organizēt projekta īstenošanu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, CKS, FIN, IDRV*

Pērkone, 27336847